  Анжелика Тихонова корреспондент «Удмуртия» книгапоттонни Рязаньын йӧскалык книгая «Читающий мир» улосвылкуспо фестиваль улсын «Книга года» конкурслы йылпумъянъёсъя кык диплом басьтӥз. Со сярысь ужъюртлэн «ВКонтакте» мерлыко вотэсысь бамаз ивортӥзы. «Край, объединяющий народы» номинациын лауреат Георгий Грязевен радъям «Удмурты. На земле древних Алангасаров = Удмуртъёс. Вашкала алангасаръёслэн музъем вылазы» (12+) книга луиз. Нош Геннадий Сидоровлэн «Возрождённые ремёсла рода Тукля» (12+) книгаез «За возрождение народных традиций» номинациын вормиз. Пусъём, вожвылъяськонэ Россиысь 25 улосвылъёсысь, Донецк калык элькунысь но Эстониысь 68 издательствоосысь 192 книгаос пыриськизы. Тодэ вайытом, «Удмуртия» книгапоттонни Рязаньысь кылем арын но вормонъёсын бертӥз вал. Нош туэ лауреат луэм книгаоссы кемалась ик ӧвӧл Россиысь 50 устоосыз книгаос пӧлы пыризы.  Тегъёс: Мерлык Лулчеберет Удмуртия Россия книгаос книгапоттонни  